### NN 82/2017 (23.8.2017.), Odluka o donošenju standarda zanimanja za stjecanje kvalifikacije medijski tehničar u obrazovnom sektoru grafička tehnologija i audio-vizualno oblikovanje

Ministarstvo znanosti i obrazovanja

1993

Na temelju članka 6. stavka 4. Zakona o strukovnom obrazovanju (»Narodne novine«, broj 30/2009, 24/2010 i 22/2013) ministrica znanosti i obrazovanja donosi

ODLUKU

O DONOŠENJU STANDARDA ZANIMANJA ZA STJECANJE KVALIFIKACIJE MEDIJSKI TEHNIČAR U OBRAZOVNOM SEKTORU GRAFIČKA TEHNOLOGIJA I AUDIO-VIZUALNO OBLIKOVANJE

I.

Ovom odlukom donosi se standard zanimanja za stjecanje kvalifikacije MEDIJSKI TEHNIČAR u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE.

II.

Standard zanimanja za stjecanje kvalifikacije MEDIJSKI TEHNIČAR u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE sastavni je dio ove odluke.

III.

Ova odluka stupa na snagu osmoga dana od dana objave u »Narodnim novinama«, a primjenjivat će se na učenike koji će prvi razred srednje škole upisati u 2017./2018. školskoj godini.

Klasa: 602-03/17-05/00084

Urbroj: 533-25-17-0001

Zagreb, 1. kolovoza 2017.

Ministrica
 prof. dr. sc. Blaženka Divjak, v. r.

STANDARD ZANIMANJA
 MEDIJSKI TEHNIČAR

|  |
| --- |
| Napomena:  Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

1. RAZINA, KLJUČNA SVRHA I
 OPIS ZANIMANJA

|  |  |
| --- | --- |
| Razina: | 4.2 |
| Ključna svrha: | Potpora proizvodnji i proizvodnja medijskih sadržaja. |
| Opis zanimanja:  Medijski tehničar sudjeluje u proizvodnji audiovizualnih medijskih sadržaja, prilagođuje medijske sadržaje za pohranu i distribuciju na različitim medijskim platformama te sudjeluje u tehničkoj izvedbi/realizaciji i praćenju događanja.  Sudjelovanje u proizvodnji audiovizualnih sadržaja uključuje fotografiranje i obrađivanje fotografija, snimanje, montiranje i obrađivanje videa, snimanje, montiranje i obrađivanje zvuka, izrađivanje animacija, grafičko opremanje medijskih sadržaja i izrađivanje interaktivnih sučelja za pregled medijskih sadržaja.  Prilagođavanje medijskih sadržaja za pohranu i distribuciju na različitim medijskim platformama uključuje formatiranje i konvertiranje medijskih datoteka, izrađivanje i održavanje arhive medijskih sadržaja te objavu medijskih sadržaja na različitim platformama.  Sudjelovanje u tehničkoj izvedbi/realizaciji i praćenju događanja uključuje instaliranje i podešavanje opreme i prenošenje te pohranjivanje medijskog sadržaja.  Ovisno o području rada, zapošljava se u medijskoj produkciji, u produkcijama za marketing i promociju te u pojedinim područjima grafičke djelatnosti. S obzirom na projekt, radi u studiju i/ili na terenu. Prilikom rada najčešće radi u timu. U radu koristi audiovizualnu i informacijsko-komunikacijsku tehnologiju. | |

2. GRUPA POSLOVA, KLJUČNI POSLOVI
 I AKTIVNOSTI

|  |  |  |
| --- | --- | --- |
| Grupa poslova | Ključni poslovi | Aktivnosti |
| Analiza, planiranje i organizacija rada | ■ planiranje i predlaganje nabave ili najma hardvera, softvera i opreme za proizvodnju medijskih sadržaja | ■ provoditi planiranje na temelju specifikacije krajnjega medijskog proizvoda  ■ izraditi specifikaciju tehničkih resursa koji nisu na raspolaganju, a nužni su za realizaciju medijskog projekta ili programa |
| ■ tehničko planiranje događanja | ■ planirati hardver, softver i opremu  ■ planirati tehničke kapacitete usklađene s početkom i trajanjem događanja te brojem sudionika |
| ■ planiranje lokacije za proizvodnju medijskih sadržaja | ■ istraživati i prilagođavati prostorne, svjetlosne i zvučne uvjete u kojima će se proizvoditi medijski sadržaj  ■ pravovremeno dobiti dozvole za snimanje medijskih sadržaja |
| ■ vremensko planiranje proizvodnje medijskih sadržaja | ■ podijeliti proizvodnju medijskih sadržaja na faze proizvodnje, trajanje pojedinih faza te rokove za dovršavanje pojedinih faza i krajnjeg proizvoda |
| ■ kadrovsko planiranje proizvodnje medijskih sadržaja | ■ podijeliti zadatke i odgovornosti među članovima projektnog ili programskog tima |
| Priprema radnog mjesta | ■ preuzimanje i vraćanje opreme | ■ preuzimati i vraćati opremu u skladu sa standardiziranim procedurama i uz vođenje skladišne dokumentacije |
| ■ provjeravanje ispravnosti, instaliranje i podešavanje tehničke opreme | ■ uočavati moguće kvarove i upućivati opremu na servis  ■ instalirati opremu u skladu s tehničkim uputama proizvođača |
| ■ provjeravanje i uključivanje izvora električnog napajanja | ■ pravovremeno puniti i zamjenjivati baterije  ■ pri spajanju opreme na izmjenične izvore napona voditi brigu o kapacitetu električnih instalacija |
| ■ instaliranje i ažuriranje softvera za proizvodnju medijskih sadržaja i audio i videokonferencije | ■ instalirati i ažurirati softver u skladu s tehničkim uputama proizvođača, pri čemu se poštuju licencna prava |
| ■ održavanje opreme | ■ čistiti opremu u skladu s tehničkim uputama proizvođača |
| Operativni poslovi | ■ sudjelovanje u proizvodnji audiovizualnih sadržaja (fotografskih, televizijskih, video, filmskih, radijskih i drugih medijskih sadržaja) | ■ fotografirati i obrađivati fotografije  ■ snimati, montirati i obrađivati video  ■ snimati, montirati i obrađivati zvuk  ■ izrađivati animacije  ■ grafički opremati medijske sadržaje  ■ izrađivati interaktivna sučelja za pregled medijskih sadržaja |
| ■ prilagođavanje medijskih sadržaja za pohranu i distribuciju na različitim medijskim platformama | ■ formatirati i konvertirati medijske datoteke  ■ izrađivati i održavati arhive medijskih sadržaja  ■ objavljivati medijske sadržaje na različitim platformama |
| ■ sudjelovanje u tehničkoj izvedbi/realizaciji i praćenju događanja | ■ instalirati i podešavati informacijsko-komunikacijsku i audiovizualnu opremu  ■ prenositi i pohranjivati medijski sadržaj na različite medijske platforme |
| Administrativni poslovi | ■ vođenje tehničke dokumentacije | ■ obavljati inventuru hardvera, softvera i tehničke opreme  ■ ispunjavati skladišnu dokumentaciju kod preuzimanja i vraćanja tehničke opreme  ■ voditi evidenciju o održavanju  ■ voditi evidenciju radnoga vremena |
| Komercijalni poslovi | ■ sudjelovanje u pripremi i izradbi ponuda | ■ sudjelovati u izračunu cijena usluga i proizvoda |
| ■ prezentiranje proizvoda i usluga | ■ prezentirati audiovizualne proizvode i usluge |
| Komunikacija i suradnja s drugima | ■ komuniciranje sa suradnicima i korisnicima usluga | ■ predlagati tehnička rješenja za proizvodnju medijskih sadržaja  ■ informirati suradnike i klijente o tehničkim zahtjevima za proizvodnju medijskih sadržaja  ■ informirati suradnike i klijente o mogućim problemima i kašnjenju u proizvodnji medijskih sadržaja  ■ izvještavati suradnike i klijente o provedbi pojedinih faza medijskog projekta ili programa |
| Osiguranje kvalitete | ■ kontroliranje kvalitete u skladu s tehničkim i estetskim standardima, zakonima i drugim propisima | ■ realizirati i testirati medijske proizvode u odnosu na planirane tehničke specifikacije i standarde distribucije  ■ koristiti opremu u skladu s uputama proizvođača  ■ provjeravati ispravnost opreme  ■ raditi u skladu s normama, propisima, standardima i zakonima  ■ primjenjivati interne pravilnike i protokole  ■ pratiti tehnološki razvoj u struci  ■ primjenjivati standarde kvalitete  ■ brinuti o kvaliteti rada |
| Zaštita zdravlja i okoliša | ■ obavljanje poslova u skladu s propisima o sigurnosti, zaštiti zdravlja, radne sredine i okoliša | ■ primjenjivati mjere zaštite na radu  ■ koristiti sredstva zaštite na radu  ■ raditi u skladu s propisima o sigurnosti i zaštiti zdravlja  ■ raditi u skladu s propisima o očuvanju okoliša  ■ razvrstavati i zbrinjavati opremu i tehnološko-tehnički otpad u skladu sa zakonskim procedurama |

3. UOBIČAJENI/POŽELJNI STAVOVI I OBRASCI PONAŠANJA

|  |
| --- |
| Za uspješno obavljanje poslova neophodna je prilagodljivost i fleksibilnost u radu, sposobnost za komunikaciju s korisnicima usluga i sa suradnicima unutar programsko- tehničkog tima. Važna je kreativnost, sposobnost izražavanja slikom i zvukom te pravilan odnos prema zaštiti autorskih prava i podataka.  Nužna je sposobnost usvajanja i razmjene novih znanja i vještina unutar svoje i komplementarnih struka. |

4. OSTALE INFORMACIJE

|  |
| --- |
| 4.1. Zakonska regulativa povezana sa zanimanjem |
| ■ Zakon o medijima (»Narodne novine«, broj 59/2004, 84/2011 i 81/2013)  ■ Zakon o autorskom i srodnim pravima (»Narodne novine«, broj 167/2003, 79/2007 80/2011, 125/2011, 141/2013, 127/2014 i 62/2017)  ■ Zakon o elektroničkim medijima (»Narodne novine«, broj 153/2009, 84/2011, 94/2013 i 136/2013)  ■ Zakon o elektroničkim komunikacijama (»Narodne novine«, broj 73/2008, 90/2011, 133/2012, 80/2013 i 71/2014)  ■ Zakon o audiovizualnim djelatnostima (»Narodne novine«, broj 76/2007 i 90/2011)  ■ Zakon o zaštiti na radu (»Narodne novine«, broj 71/2014, 118/2014 i 154/2014)  ■ ostala pozitivna zakonska regulativa |
| 4.2. Perspektive u zanimanju – nastavak obrazovanja, karijera |
| Radi na poslovima medijskog tehničara u potpori proizvodnji i proizvodnji medijskih sadržaja. Na radnom mjestu može napredovati te se specijalizirati za pojedine poslove.  Za složenije i samostalnije poslove nužno je visokoškolsko obrazovanje ili usavršavanje i stjecanje certifikata za pojedina područja struke.  Zanimanje medijskog tehničara omogućuje samozapošljavanje u području pružanja audiovizualnih usluga. |
| 4.3. Zanimanja s kojima se često i usko surađuje |
| Surađuje s osobama na poslovima fotografa, snimatelja, montažera, režisera, realizatora, producenta, urednika, organizatora događanja, novinara, dizajnera, informatičara i s drugima. |
| 4.4. Zdravstveni rizici u zanimanju |
| Zdravstveni rizici u zanimanju povezani su s radom u raznovrsnim radnim uvjetima:  ■ rad na terenu  ■ noćni rad  ■ rad u smjenama  ■ rad pod stresom  ■ rad na visini  ■ rad u laboratoriju  ■ rukovanje računalnom, električnom i rasvjetnom opremom  ■ povremena izloženost fizičkom naporu. |
| 4.5. Tipično radno okruženje i uvjeti rada |
| Ovisno o području rada, zapošljava se u medijskoj produkciji, u produkcijama za marketing i promociju te u pojedinim područjima grafičke industrije. Ovisno o projektu, radi u studiju ili na terenu. Prilikom rada najčešće radi u timu. U radu koristi audiovizualnu i informacijsko-komunikacijsku tehnologiju. |

5. REFERENCE DOKUMENTA

|  |  |
| --- | --- |
| Broj reference: | SZ-0502/11-01 |
| Naziv obrazovnog sektora: | Grafička tehnologija i audiovizualno oblikovanje |
| Šifra obrazovnog sektora: | 05 |
| Popis članova radne skupine koja je izradila standard zanimanja: | Marijana Brdar, dipl. ing. graf. tehn., Grafička škola u Zagrebu, Zagreb  Duška Boban, akademska slikarica – grafičarka, Škola za dizajn, grafiku i održivu gradnju, Split  Igor Crnković, prof. pedagogije i informatike, Prirodoslovna i grafička škola, Rijeka  Žarko Čižmar, ing. elektrotehnike, Telecentar, Zagreb  Darko Flajpan, dipl. novinar, Hrvatska radiotelevizija, Zagreb  Nada Gvozdenović, dipl. ing. graf. tehn., Agencija za strukovno obrazovanje i obrazovanje odraslih, Zagreb  Tamara Hudolin, prof., Agencija za strukovno obrazovanje i obrazovanje odraslih, Zagreb  Ljiljana Ille, dipl. informatičar, Graditeljska škola, Čakovec  Oleg Maštruko, dipl. novinar, Časopis BUG, Zagreb  Mile Matijević, dipl. ing. graf. tehn., Grafički fakultet Sveučilišta u Zagrebu, Zagreb  Krešimir Mikić, prof. komparativne književnosti, dipl. novinar, akademski snimatelj, akademski redatelj, Učiteljski fakultet Sveučilišta u Zagrebu, Zagreb |
| Predlagatelj standarda zanimanja: | Agencija za strukovno obrazovanje i obrazovanje odraslih uz prethodnu suglasnost nadležnog sektorskog vijeća od 10. 2. 2011. |